paragraph_text: Iako je mnogo vremena bilo posvećeno produkciji, Kerry King izjavio je kako je miksanju i masteringu bilo potrebno posvetiti više pažnje. Pjesme su bile inspirirane televizijskim emisijama, ali i raznim drugim stvarima, primjerice Rushem Limbaughom i serijskim ubojicom Jeffreyjem Dahmerom. Album je 1998. godine bio zabranjen u Njemačkoj zbog tekstova skladbi "SS-3", "Circle of Beliefs", "Serenity in Murder", "213" i "Mind Control". Divine Intervention zadobio je mješovite kritike. U prvom je tjednu objave album bio prodan u 93.000 primjeraka. Našao se na osmom mjestu ljestvice Billboard 200 i na 15. mjestu ljestvice britanskih albuma. Postigao je zlatnu nakladu u SAD-u i Kanadi. EP Serenity in Murder bio je objavljen ubrzo nakon albuma.<ref>